Società Sportiva Calcio Napoli

'A **Società Sportiva Calcio Napoli**, detta 'o Napule è na squadra 'e pallone 'taliana, 'a prencepale d"a cità 'e Napule. Fuje funnata 'o 1926 'ncopp"o vulere 'e Giorgio Ascarelli cu 'o nomme 'e Associazione Calcio Napoli, piglianno appriesso 'o nomme ca tene mo ô 1964.

'A squadra tene comme stemma 'o ciuccio, pe' tramente 'o colore è l'azzurro. Joca 'e partite 'e casa dinto 'o stadio Diego Armando Maradona a Forerotta d"o 1959.

Joca dinto 'a Serie A, 'a cchiù 'mpurtante serie d"o campionato 'taliano. 'O Napule ha vinciuto quattro Scudetti (1986-1987, 1989-1990, 2022-2023 e 2024-2025), sèie Coppe Nazziunali (1961-1962, 1975-1976, 1986-1987 e 2011-2012, 2013-2014, 2019-2020), ttre Supercoppe 'taliane (1990, 2014 e 2025) e na Coppa UEFA (1988-1989), cchiù na Coppa 'e ll'Alpi (1966) e na Coppa 'e Lega Italo-ngrese (1976). Pe' grazia 'e cheste vittorie 'o Napule è 'a cchiù vittoriosa squadra d"o Meridione, e chella ca ha iucato cchiù vvote 'a Serie A (74 vvote).

## Storia

### D"o Naples ô Napoli
'A primma squatra 'e pallone a Napule, 'o *Naples Foot-Ball & Cricket Club*, fuje criat' ô 1904 da n' ngrese, James Poths, e nu ngigniere napulitano, Emilio Anatra. Aroppo dduje anne fuje chiammata *Naples Foot-Ball Club*. Ô 1912 'a parte napulitana se scazzellaje da chella ngresa e funnaje n"ata squatra, ll**Unione Sportiva Internazionale Napoli''. Ma pe' pprobleme 'e sorde, 'e ddoje suggità s'aunirono int"a na nova squatra, 'o ''Foot-Ball Club Internazionale-Naples'', canusciuto pure comme **FBC Internaples**.

Ô [[1 'e aùsto|primmo 'e austo]] d"o [[1926]] chiammajeno 'a squadra **Associazione Calcio Napoli**, e 'o primmo preserente fuje [[Giorge Ascarelli]], nu giovene 'mprenditore 'ndustriale 'e origine ebbreja. 'E jucatore cchiù mpurtante 'e chilli anne fujeno [[Attila Sallustro]] ("il Veltro"), ca havette arrihalata na machina d"a suggità pecché pe' vuluntà d"a famiglia soja nun era pavato, e [[Antuono Vojak]]. Ma 'e primme resultate d"a squatra nun ereno bbuone (pe' ddoje vote 'e fila 'a squatra se ne scennette 'a Serie B, ma fuje ripescata a 'dda FIGC) e accussì 'e napulitane cagnajeno 'o cavallo ca steva ncoppa 'o blasone d"a suggità cu nu ciucciariello. Ascarelli murette giovene e 'o stadio fuje chiammato co 'o nomme suoje, ma 'e fasciste nun 'o permettettero pecché era ebbrejo.

=== 'E ll'anne '30 e '40 ===
Ô [[1936]] [[Achille Lauro]], futuro sinneco d"a cità, s'accattaje 'o Napule e vennette 'e jucature cchiù abbele, e accussì â fine d' 'o campiunato [[1941]]-[[1942|42]] 'o Napule scennette â [[Serie B]].
Ô [[1943]], però, pe' mmiezo d"a [[Sicunna guerra munniale|guerra]],'a squatra se sciugliette, ma d"e cennere 'e ddoje suggità, 'a ''Società Sportiva Napoli'' e 'a ''Società Polisportiva Napoli'', ô [[1945]] nascette ll**Associazione Polisportiva Napoli*, ca ddoje anne aroppo arrepigliaje 'o viecchio nomme 'e *Associazione Calcio Napoli*.

=== 'E ll'anne '50 e '60 ===
Aroppo n'ata retrucessione â Serie B pe' illecito spurtivo ([[1948]]), 'a squatra finarmente turnaje â [[Serie A]] ([[1950]]). P"o campiunato [[1952]]-[[1953|53]] Lauro accattaje 'o svedese [[Hasse Jeppson]] p&#39;&#39;a cifra sprupositata 'e cientecinque meliune: 'e tifuse 'o chiammajeno picciò 'e cuntranomme "'o Banco 'e Napule". Ati jucature famuse 'e stu periodo fujeno 'o brasiliano [[Luís Vinicio]] ("'o Lione") e ll’argentino [[Bruno Pesaola]] ("il Petisso").

Ô campiunato [[1960]]-[[1961|61]] nce fuje n'ata retrucessione â Serie B; ma ll'anno appriesso Pesaola, addeventato allenatore, purtaje 'o Napule â prumuzzione e a vencere 'a [[Coppa Italia]] ('a primma e unneca suggità 'e Serie B a ngarrà sta mpresa). Sciso n'ata vota â serie cadetta, 'o Napule turnarrà â Serie A dduje anne aroppo e nce rimarrà 'nfino ô [[1998]].

Ô [[25 'e giùgno]] [[1964]] 'a suggità cagnaje 'o nomme e se chiammaje *'Società Sportiva Calcio Napoli**.

'O preserente Lauro pigliaje 'e suddamericane [[Omar Sivori]] e [[José Altafini]] e 'o Napule vincette 'a [[Coppa delle Alpi|Coppa 'e ll'Alpi]] ([[1965]]-[[1966|66]]). Ati jucature famuse 'e stu periodo fujeno 'o brasiliano [[Faustino Jarbas Canè|Canè]], 'o futuro purtiere campione d' 'o munno [[Dino Zoff]] e 'o napulitano 'e [[San Giuanne a Teduccio]] [[Antuono Juliano]].

=== 'E ll'anne '70 ===
Ô [[1969]] nu giovane ngigniere, [[Currado Ferlaino]], s'accattaje 'o Napule. Ô campiunato [[1974]]-[[1975|75]] 'a squatra arrivaje ô siconno posto pe' ddoje punte aroppo 'a [[Juventus]], e ll'anno appriesso vincette 'a siconna Coppa Italia. Ll'allenatore 'e chistu periodo era Luís Vinicio. Mmece cu Pesaola vincette 'a [[Coppa di Lega Anglo-italiana|Coppa 'e Lega Italo-ngresa]] ([[1976]]-[[1977|77]]).

=== Maradona ===
Cu ttutto ca venettero pe' tramente a Napule jucature gruosse comme [[Giuseppe Savoldi]], [[Ruud Krol]] e [[Daniel Bertoni]], 'a squatra nun havette 'o canzo 'e vencere 'o scudetto. Ma ô mese 'e [[maggio]] d"o [[1984]] finarmente se quagliaje ll'accordo cu 'e spagnuole d"o [[Futbol Club Barcelona|Barcellona]] pe' trirece maliarde 'e lire e [[Diego Armando Maradona]] addeventaje jucatore d"o Napule: ô [[5 'e luglio]] nu stadio San Paolo chino salutaje chillo ca è cunsiderato 'o cchiù grande jucatore d"a storia d"o pallone.

E 'o campiunato [[1986]]-[[1987|87]] vedette 'o Napule finarmente campione 'e ll'Italia. Chill'anno vencette pure 'a terza Coppa Italia, senza perdere nemmanco na partita. Ncopp"a panchina nce steva [[Ottavio Bianchi]].

[[Fiùra:Maradon'ca' coppa Uefa.jpg|destra|200px|miniatura|Maradona e Ferlaino ca Coppa Uefa]]

Ll'anno appriesso, aroppo na staggione sana ncimma â classifeca, misteriusamente 'o Napule se vedette superato all'urdemo d"o [[Associazione Calcio Milan|Milan]], ca rusecanno punte vincette 'o scudetto. Se parlaje allora 'e na mbrusatura 'e scummesse clandestine.
Â staggione [[1988]]-[[1989|89]] 'a squatra arrivaje n'ata vota siconna aroppo a ll'[[Football Club Internazionale Milano|Inter]], ma vencette 'a [[Coppa Uefa]].

'O [[1990]] fuje n'ato anno 'e granne risultate: 'o Napule vincette 'o siconno scudetto e pure 'a [[Supercoppa Italiana|Supercoppa 'taliana]]. Si Maradona era 'o rre 'e Napule, nun se ponno però scurdà ati jucature 'e chillu tiempo, comme 'e brasiliane [[Careca]] e [[Alemão]], [[Bruno Giordano]], [[Salvatore Bagni]], [[Fernando De Napoli]], [[Ciro Ferrara]], [[Andrejo Carnivale]].

=== D'ê ll'anne '90 ê juorne nuoste ===
Ma aroppo 'a Supercoppa fernettero chill'anne 'e vittorie e 'e suddisfazzione pe' na cità sana e p"e patute d"a maglia azzurra 'e tutto 'o munno: a gghì a gghì accumminciaje nu periodo 'e crìsa ca tuccaje 'o funno co 'o scenufleggio d"a retrucessione â Serie B ô [[1998]], aroppo trentaduje anne senz'interruzzione 'e presenza â Serie A.

'A fora â staggione [[2000]]-[[2001|01]] jucata in Serie A, 'o Napule rummanette â Serie B nfin'ô fallimiento d"a suggità pe' diebbete d"o [[2004]], quanno 'o produttore 'e cinema [[Aurelio De Laurentiis]] funnaje na nova suggità, 'o **Napoli Soccer*', ca p"o [[Lodo Petrucci]] partette d"a [[Serie C1]]. Â primma staggione 'e terza categoria 'o Napule arrivaje ô tierzo posto ma perdette 'e playoff contro ll'[[Unione Sportiva Avellino|Avellino]]; ma ô campiunato [[2005]]-[[2006|06]] ll'allenatore [[Edy Reja]] (ca ll'anno primma aveva pigliato 'o posto 'e [[Giampiero Ventura]] 'ncoppa 'a panchina) purtaje 'a squadra ô primmo posto.

D"o [[23 'e maggio]] [[2006]] 'o nomme è turnato a èssere *Società Sportiva Calcio Napoli Spa* comm'era apprimma d"o fallimiento.

Finarmente arrivaje 'a tanta suspirata prumuzzione â Serie A, grazzje ô siconno posto aroppo 'a [[Juventus Football Club|Juventus]] e primma d"o [[Genoa Cricket and Football Club|Genoa]]. 'A staggione [[2007]]-[[2008|08]] 'o Napule s'accattaje jucature mpurtante comme [[Ezequiel Ivan Lavezzi]] e [[Marek Hamšík]]; chill'anno fernette a ll'uttavo posto d"a classifeca e se qualifecaje p"a [[Coppa Intertoto]]. 'A staggione [[2008]]-[[2009|09]] 'o Napule abbiaje bbuono 'o campiunato, cu 'e rinforze 'e Christian Maggio e German Gustavo Denis, ma poje int"a siconda parte d"a cumpetizione, cu Roberto Donadoni comme allenatore, se classificaje ô 12° posto. L'anno aroppo, 'o Napule s'è qualificato pur pe ll'Europa League, vincenno contro a ll'Elfsborg ê Playoff grazie a [[Edinson Cavani]], ca facette arrevà ô Napule ô tierzo posto cu na caterva 'e gol.

Dint' 'a staggione [[Serie A 2022-2023|2022-23]], doppo n'attesa 'e 33 anne, 'o Napule finarmente vencette 'o terzo scudetto, grazie ô contributo 'e campiune comme a [[Kvicha Kvaratskhelia]], [[Victor Osimhen]] e [[Giovanni Di Lorenzo]]. Doppo na staggione ca fernette cu 'o decimo posto e cu tre allenatore ca se scangiarono ncopp"a panchina, â fine d"a staggione [[Serie A 2024-2025|2024-25]] 'o Napule, sotto 'a guida 'e Antonio Conte e cu jucature nove comme [[Romelu Lukaku]] e [[Scott McTominay]], turnaje a vencere 'o campiunato, pigliannose 'o quarto scudetto d"a storia soja. Ô 22 ’e dicembre d”o 2025 ’o Napule se pigliaje pure ’a terza Supercoppa italiana, vencenno ’a finale contro ’o [[Bologna Football Club 1909|Bologna]], doppo avé scunfitto ’o [[Associazione Calcio Milan|Milan]] ’int’â semifinale.

== Jucature 'mpurtante ==


== Jucature 'e mò ==
*Rosa e nummerazzione aggiurnate ô 1° 'e settiémbre 2025.''

## Jonte 'a fore
* 'O Sito ufficiale d"o SSC Napoli

## Nutarelle


Categurìa:Squadre 'e pallone taliane
Napoli SSC